Tuleviku uksed on pärit minevikust
#000000
JBKind on kokku pannud huvitava ülevaate uste evolutsioonist. Kuuekümnendatel aastatel lasid disainerid oma fantaasial vabalt lennata, ennustades ette, milline meie ümbrus välja hakkab nägema – märksõnadeks kõrgtehnoloogilised vidinad ja kosmoseajastu. Vahet pole, millise antud kümnendi teadusajakirja sa kätte võtad, võib kihla vedada, et leiad sealt artikleid sellest, milline näeb välja üks 21. sajandi kodu. 3D televiisorid ning videotelefonid olid toona vaid unistused paberil, kuid praeguseks on need muutunud meie igapäevaelu osaks. Ennustused kõikjal levinud kuppelmajadest ja ühest plasttükist vormitud vannitubadest ei ole küll täitunud, kuid küll seda ka jõuab.
#000001
Kui sul on soov leida ka enda kodule ägedad uksed, siis Eestist parima valiku uksi leiad Haapsalu Uksetehasest.
#000004
Kuuekümnendad olid disainimaailma kõrgpunktiks, mil pandi alus mitmetele maailma muutnud trendidele. Kunstist, kinost, kosmosest ning reisimisest saadud inspiratsioon kandus edasi tulevastele põlvkondadele ning ka selline lihtne asi nagu uks, on muutunud millekski enamaks.
#000005
1977. aasta „Star Wars Osa IV: Uus lootus“ linateoses on ümarad vormid aga tagaplaanile jäetud ning unistatakse hoopis lahendusest, mis jätab käed vabaks. 1979. aastal kinodesse jõudnud ja nüüdseks klassikaks muutunud film „Tulnukas“ võib olla uhke põrandate, seinte ning lagede sisse libisevate uste üle, rääkimata ringikujulisest spiraalselt avanevast uksest. Ka „Star Trek 2: Khani raev“ ei unustanud 1982. aastal tehnoloogia ning disaini ühtepõimimist.
#000007
Ajaga jõuti juba unustada, et uste üheks funktsiooniks on turvalisuse tagamine, kuid seda tuletati kaheksakümnendatel uuesti meelde. Üha rohkem võis filmilinadel näha sõrmejälje või võrkkesta skännimist, mis vihjasid sellele, mis meid üsna pea ka päriselt ees ootab. Algselt vaid ustega töötav tehnoloogia on nüüdseks laienenud ka mujale meie igapäevaellu – mobiiltelefonid, ajavõtumasinad ning seifid.
#000008
Sellest, kuidas tänapäeva filmid võivad ennustada ette tuleviku uksedisaine, räägime juba järgmises postituses.
#000009